Maudhui: Wanaharakati wameungana kuhamasisha umma kuhusu matatizo wanayopitia wanajeshi baada ya kutoka vitani

Wanajeshi wa Kenya, wamekuwa katika maeneo yanayokumbwa na mizozo kama Somalia. Kumeendelea kuwa na shutuma kutoka kwa walio ndani ya jeshi na wengine nje, kwamba hakuna usaidizi wa kutosha kwa walioathiriwa kiakili kutokana na wanayo yashuhudia katika maeneo hayo ya mizozo.

Makundi tofuati ya umma, yameamua kuchukua hatua na kutoa usaidizi na uhamasisho kwa waathiriwa hao.

Byron Adera wa shirika la True North na pia afisa wa zamani wa kikosi maalum katika jeshi la Kenya, amelishuhudia tatizo hili katika miaka 8 aliyotumika kwenye jeshi.

Wanaharakati wakishiriki kampeni ya #22PushUp katika Mlima Longonot

"Tunaviita vidonda visivyoonekana. Kwa sababu kuna mambo yanayojitokeza katika namna zisizo za kawaida. Tumeskia wanajeshi  wanaorudi nyumbani, ambao wanajiua, wanaua familia zao, wake zao. Mipango iliowekwa na watu wanaohusika moja kwa moja, yaani  maafisa wa juu wa jeshi, au vikosi vya vita, kwa jumla haitoshi,'' anasema.

Kwa muda mrefu, jeshi la Kenya limekuwa katika maeneo yanayokumbwa na mizozo kama Somalia katika vita dhidi ya wanamgambo wa Al shabaab. 

Hata hivyo duru kutoka ndani ya jeshi zinasema hakuna utaalamu wa kutosha kushughulikia idadi inayoongezeka ya wanajeshi wanaorudi kutoka maeneo hayo ya mizozo.

Ni vigumu kupata takwimu kuhusu ukubwa wa tatizo la msongo wa mawazo,  na ukosefu wa ukaguzi una maana kuwa visa hivi hukosa kutambuliwa.

Ukweli huu umewashinikiza baadhi sasa kujaribu kuibadili hali.

Mzigo unaendelea kuilemea jamii na familia za walioathiriwa na msongo wa kimawazo ambao wengi wao hata hawafahamu kwamba wameathirika.

Msongo wa mawazo watatiza wanajeshi wa zamani Kenya

Cecelia Achola anakumbuka mumewe alivyobadilika aliporudi nyumbani kutoka vitani.

"Alivyobadilika alikuwa mlevi chakari...ilituathiri kabisa maanake mimi nilikuwa sifanyi kazi. Nilikuwa mke nyumbani, hakuna mtu wa kumtegemea, ilikuwa ni yeye tu ambaye pia anategemewa kwao. Kila mtu amkodolea macho, kuna...\nMaudhui yaliyotangulia yanaweza kufupishwa kama ifuatavyo:
Msongo wa mawazo ni ugonjwa wa akili unaoweza kumuathiri mtu baada ya kushuhudia matukio kama vita, ambayo humfanya mtu kuishia kutumia vileo, kujihusisha na ghasia au hata pia kujitoa uhai.